The Ocean Race

The Ocean Race (tunnettiin aiemmin sponsorin nimillä Whitbread Round the World Race ja Volvo Ocean Race) on joka kolmas vuosi järjestettävä purjehduskilpailu. Kilpailun reitti kiertää maapallon ympäri ja sille tulee pituutta yli 45 000 kilometriä. Reitti on vuosien saatossa vaihdellut, mutta tyypillisesti lähtö on Euroopassa syys-lokakuussa ja maailma kierretään idän suuntaan. Kilpailu käytiin aluksi tasoituskilpailuna erikokoisten purjeveneiden kesken. Sittemmin kilpailu on muutettu pistekilpailuksi samantyyppisten ja kokoisten veneiden kesken.

Historia
1973–1998 Whitbread Round The World Race

Royal Naval Sailing Associationin ideoima ja järjestämä ja englantilaisen Whitbread-panimon sponsoroima ensimmäinen 1973 Whitbread Round the World Yacht Race oli myös kaikkien aikojen ensimmäinen joukkuepurjehduskilpailu maailman ympäri. Kisaan lähti Englannin Portsmouthista 17 venekuntaa, joissa oli yhteensä 167 miehistöjäsentä. 1973 kilpailussa oli vain neljä etappia: ensimmäinen Kapkaupunkiin, sieltä Sydneyhin, seuraava Rio de Janeiroon ja viimein Riosta takaisin Portsmouthiin.

Pelätyn Kap Hornin edustalla, jonka kierrossa vain harva urheiluvene oli siihen mennessä onnistunut, kilpailijoiden matkaa turvasi brittiläinen tutkimusalus HMS Endurance. Osa venekunnista piti moista kuuleman mukaan liiallisena holhouksena, osa oli hyvillään. Ensimmäisenä 27 500 mpk matkalta takaisin Englantiin palasi Great Britain II, kulutettuaan matkalla 144 päivää. joka oli uusi maailmanympäripurjehduksen nopeusennätys. Tasoitussääntöjen vuoksi kilpailun voitti kuitenkin neljäntenä maaliin saapunut meksikolainen, Ramon Carlinin kipparoima Sayla II. Vene oli sattumoisin Suomessa valmistettu Swan 65.

Vuoden 1997–1998 kilpailu oli ensimmäinen, jossa osallistuvat veneet oli rajattu yhteen luokkaan (W 60). 

2001–2019 Volvo Ocean Race

Vuodesta 2001 lähtien kilpailua alettiin järjestämään Volvon nimen alla, ja samalla siirryttiin uuteen pisteidenlaskutapaan, jossa jokainen etappi, pituudesta riippumatta, oli samanarvoinen. 2005–2006 siirryttiin uuten veneluokkaan VO70 ja 2014–2015 yksityyppiluokkaan VO65.

Naisia miehistöissä on ollut heti alusta lähtien, eli vuodesta 1973. Kokonaan naisten miehittämiä veneitä kilpailuun on osallistunut ainakin neljä: Maiden 1989, Heineken 1993, EF Education 1997 ja Amer Sports Too 2001. Ennen 2008–2009 kilpailua, johon naisia ei osallistunut, heitä oli ollut mukana joka kerralla ja yhteensä 109. EF Educationin ja Amer Sports Too:n entiset kapteenit Christine Salen (tuolloin Guillou) ja Lisa McDonald sanoivat VO70 -veneiden olleen naisten fysiikalle liian haastavia. Vuonna 2014 nähtiin pitkästä aikaa jälleen naisjoukkue aloituslinjalla, eli Samantha Daviesin johtama SCA.

Vuonna 2019 kilpailun nimi yksinkertaistettiin muotoon The Ocean Race, vaikka Volvo jatkoi edelleen merkittävänä sponsorina.

Voittajat
VoittajaOsallistujiaVeneetLähtöMaaliEtappeja1973–1974 Sayula II17Portsmouth, BritanniaPortsmouth41977–1978 Flyer15Southampton,BritanniaSouthampton41981–1982 Flyer29SouthamptonPortsmouth41985–1986 L'Esprit d'Equipe15SouthamptonPortsmouth41989–1990 Steinlager 2SouthamptonSouthampton61993–1994 NZ Endeavour14W60, maxiSouthamptonSouthampton61997–1998 EF Language10W60SouthamptonSouthampton92001–2002 Illbruck Challenge8VO60SouthamptonKiel, Saksa102005–2006 ABN AMRO One7VO70Vigo, EspanjaGöteborg, Ruotsi92008–2009 Ericsson 4 8 VO70Alicante, EspanjaPietari, Venäjä102011–2012 Groupama 46VO70AlicanteGallway, Irlanti92014–2015 Abu Dhabi7VO65AlicanteGöteborg92017–2018  Dongfeng7VO65AlicanteHaag, Hollanti112022–2023WindWhisper Racing Team11th Hour Racing TeamVO65 IMOCA 60AlicanteGenova, Italia9

Suomalaisia veneitä ja purjehtijoita
Whitbread
 1981–1982 Skopbank of Finland , kapt. Kenneth Gahmberg, sij. 12. 
 1985–1986 Fazer Finland , kapt. Michael "Mikki" Berner, sij. 3.
 1989–1990 Union Bank of Finland : kapt. "Ludde" Ingvall, sij. 9.
 1989–1990 Belmont Finland II , kapt. Hjallis Harkimo, sij. 10.
 1989–1990 Martela of Finland , kapt. Markku Wiikeri, keskeytti veneen kölin irrottua.

 1989–1990 Maiden , mieh. Mikaela von Koskull

 1993–1994 Intrum Justitia , mieh. Markus Mustelin (sij. 2. W60-luokassa)

VOR
2008–2009 Ericsson 3 : mieh. Thomas Johanson (sij. 4.)

Volvo Ocean Race 2008–2009 
Kymmenes kilpailu järjestettiin 4. lokakuuta 2008 alkaen Alicantesta ja päättyen 27. kesäkuuta 2009 Pietariin 37 000 meripeninkulman eli noin 68 500 km purjehduksen jälkeen. Kilpailu käytiin erityisesti tätä kilpailua varten suunnitelluilla VO70-tyyppisillä veneillä.

Suomessa kilpailua seurattiin mediassa, koska mm. suomalainen olympiavoittaja Thomas Johanson purjehti ruotsalaisen Ericsson 3 -veneen miehistössä. Seitsemän kahdeksasta venekunnasta saapui Pietariin, rahoitusvaikeuksiin ajautuneen Team Russianin keskeytettyä Singaporessa. 

Etapit
Alicante, EspanjaSatamakilpailu1. Alicante–Kapkaupunki6 500 mpk2. Kap–Kochi, Intia4 450 mpk3. Kochi–Singapore1 950 mpkSingaporeSatamakilpailu4. Singapore–Qingdao, Kiina2 500 mpkQingdaoSatamakilpailu5. Qingdao–Rio de Janeiro12 300 mpkRioSatamakilpailu6. Rio–Boston, USA4 900 mpkBostonSatamakilpailu7. Boston–Galway, Irlanti2 550 mpkGalwaySatamakilpailu8. Galway–Götergorg/Marstrand, Ruotsi1 250 mpk9. Marstrand–Tukholma525 mpkTukholmaSatamakilpailu10. Tukholma–Pietari400 mpk

2008–2009 kilpailun lopputulokset
 Ericsson 4 114,5 pst
 PUMA Ocean Racing 105,5
 Telefonica Blue 98,0
 Ericsson 3 78,5
 Green Dragon 67,0
 Telefonica Black 58,0
 Delta Lloyd 41,5
 Team Russia 10,5

Huomautuksia

Lähteet
Vene-lehden lista suomalaisista maailmankiertäjistä
Veneet ja sijoitukset 1974–2006 (PDF)
mtv3

 Viitteet 

 Aiheesta muualla 

 Kilpailun viralliset verkkosivut
 miehistön jäsenet ja veneet 1973–2012  Volvo Ocean Race. Viitattu 27.5.2018

*
Luokka:Maailmanympäripurjehduskilpailut